CELEX: 32020D0608
Language: et
Date: 2020-04-24 00:00:00
Title: Nõukogu otsus (EL) 2020/608, 24. aprill 2020, Euroopa Liidu ja Korea Vabariigi vahelise teatavaid lennundusküsimusi käsitleva lepingu liidu nimel allkirjastamise kohta

5.5.2020   
               
               
                  ET
               
               
                  Euroopa Liidu Teataja
               
               
                  L 142/1
               
            
         NÕUKOGU OTSUS (EL) 2020/608,
         24. aprill 2020,
         Euroopa Liidu ja Korea Vabariigi vahelise teatavaid lennundusküsimusi käsitleva lepingu liidu nimel allkirjastamise kohta
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artikli 100 lõiget 2 koostoimes artikli 218 lõikega 5,
         võttes arvesse Euroopa Komisjoni ettepanekut
         ning arvestades järgmist:
         
                     (1)
                  
                  
                     Nõukogu andis 5. juunil 2003 komisjonile loa alustada kolmandate riikidega läbirääkimisi kehtivate kahepoolsete lepingute teatavate sätete asendamiseks liidu tasandil sõlmitava lepinguga.
                  
               
                     (2)
                  
                  
                     Komisjon on pidanud liidu nimel läbirääkimisi Euroopa Liidu ja Korea Vabariigivahelise teatavaid lennundusküsimusi käsitleva lepingu (edaspidi „leping“) üle. Läbirääkimised lõppesid edukalt lepingu parafeerimisega 12. novembril 2008.
                  
               
                     (3)
                  
                  
                     31. märtsil 2009 võttis nõukogu vastu otsuse lepingu („2009. aasta otsus“) allkirjastamise kohta. Korea Vabariigi soovimatuse tõttu ei ole lepingut veel allkirjastatud.
                  
               
                     (4)
                  
                  
                     2018. aastal väljendas Korea Vabariik taas huvi lepingu allkirjastamise ja sõlmimise vastu. Kuna pärast 2009. aasta otsust on parafeeritud või allkirjastatud mitu uut liikmesriikide ja Korea Vabariigi vahelist kahepoolset lennunduslepingut, on lepingut ajakohastatud. Seetõttu on lepingu allkirjastamiseks vaja uut nõukogu otsust.
                  
               
                     (5)
                  
                  
                     Lepingu eesmärk on viia liikmesriikide ja Korea Vabariigi vahel sõlmitud 22 kahepoolset lennunduslepingut kooskõlla liidu õigusega.
                  
               
                     (6)
                  
                  
                     Leping tuleks seetõttu allkirjastada,
                  
               ON VASTU VÕTNUD KÄESOLEVA OTSUSE:
         
            Artikkel 1
            Euroopa Liidu ja Korea Vabariigi vahelise teatavaid lennundusküsimusi käsitleva lepingu liidu nimel allkirjastamiseks antakse luba, eeldusel et nimetatud leping sõlmitakse (1).
         
         
            Artikkel 2
            Nõukogu eesistujal on õigus määrata isik(ud), kes on volitatud lepingule liidu nimel alla kirjutama.
         
         
            Artikkel 3
            Käesolev otsus jõustub selle vastuvõtmise päeval.
         
         
            Brüssel, 24. aprill 2020
            
               
                  Nõukogu nimel
               
               
                  eesistuja
               
               G. GRLIĆ RADMAN
            
         
         
            (1)  Lepingu tekst avaldatakse koos selle sõlmimise otsusega.